Pleneg-Nantraezh

Pleneg-Nantraezh (gallaoueg : Ploenoec ; galleg :Pléneuf-Val-André, ofisiel) zo ur gumun e Bro Sant-Brieg ha pennlec'h Kanton Pleneg-Nantraezh e hanternoz Breizh. Douaroniezh War aod Mor Breizh emañ Pleneg-Nantraezh. Brudet eo porzh Daoued. Enezennig Verderell. Anv Bernard Tanguy (1992) : Pluenot (Pluenoc), 1167 ; Pluenneut (Pluenneuc), war-dro 1330 ; Pleneuc, 1356 ; Ploeneuc, 1428 ; Plenneuc, 1477 ; Pleneult, XVIvet kantved ; Pleneuf 1679. Eus un anv-den , Enoc pe Enec e teu "Pleneg", n'eo ket eus ple- + nevez evel en anv ofisiel gallek *Pléneuf. Moarvat e oa an Enoc-se ur sant kembreat, Henwg, deuet eus Caerllion da gristenaat Breizh er Vvet kantved. Diwar nant + traezh ez eo bet stummet "Nantraezh". Ardamezioù Istor XXvet kantved Brezel-bed kentañ Mervel a reas 114 gwaz abalamour d'ar brezel hervez monumant ar re varv, da lavaret eo 3,98 % ag ar boblañs hervez an niveradeg bet graet e 1911. Eil Brezel-bed Mervel a reas 42 zen eus ar gumun abalamour d'ar brezel. D'an 18 a viz Even 1940 e kouezhas un nijerez Ju 88 A-1 eus an aerlu alaman (Luftwaffe) e Pleneg-Nantraezh ; an daou nijour a oa e bourzh a voe gloazet, tapet gant ar C'hallaoued ha dieubet pa voe trec'het Bro-C'hall. Difennoù a voe savet gant an Aozadur Todt. Brezelioù didrevadennañ Brezel Indez-Sina Mervel a reas daou soudard. Brezel Aljeria Mervel a reas c’hwec’h soudard. Brezhoneg 12,6 % eus anvioù-lecʼh ar gumun a zo brezhonek. Monumantoù ha traoù heverk Emdroadur ar boblañs abaoe 1962 Niver a annezidi Tud François Berthelot (1626-1712), aotrou Guémadeuc. Armand-Jean Vignerot du Plessis (1629-1715), aotrou Guémadeuc. Etienne Berthelot de Pléneuf (1663-1727), aotrou Guémadeuc. Etienne Baude (St Maloù, 1713). Markiz Guémadeuc. Lesanvet "marquis de la Vieuvile" ; gouarnour Kastell-Noez ; koronal troadegiezh ; bet dibennet e Roazhon d'ar 4 a viz Mae 1794. Armand-Henri Baudouin du Guémadeuc (1713-1817). Marie-Madeleine-Jacquette de Quérangal, gwreg Rodolphe de la Goublaye, kont Nantois. Bet ganet e Josilin d'an 2 a viz Gouere 1748 ; barzhez anvetla Muse bretonne ; harluet ha marvet e Jerzenez d'an 8 a viz Meurzh 1793, oadet a 45 bloaz. Joseph-Edouard de la Motte-Rouge (1804-1883). jeneral brigadenn. Frédéric-Henri Le Normand, kont Lourmel ; marvet e-kerzh Seziz Sevastopol d'ar 7 a viz Du 1854. Charles Cotard (Issoudun, 1835 – Kergustentin, 1902) ; aozer an traezhennoù-kouronk e Pleneg-Nantraezh. Jean Richepin (1849-1926), barzh ha dramaour gall. Florian Le Roy (1901-1959), kazetenner ha skrivagner, sekretour-teñzorer Akademiezh Breizh hag ezelouzh Ensavadur keltiek Breizh. Charlotte Valandrey, aktourez. Ardamezeg ar familhoù Levrlennadur (fr) Le Moing, Jean-Yves (1990). Les noms de lieux bretons de Haute Bretagne. Fouenant : Yoran Embanner, 2023 (ISBN 978-2-36785-055-9) (fr) Le Saulnier de Saint-Jouan, Régis. Dictionnaire des communes – Département des Côtes-d'Armor – Éléments d'histoire et d'archéologie. Sant-Brieg : Conseil Général des Côtes d'Armor, 1990 (ISBN 978-2-908873-00-9) (fr) Tanguy, Bernard TANGUY. Dictionnaire des noms de communes, trèves et paroisses des Côtes-d'Armor. Douarnenez : ArMen - Le Chasse-Marée, 1990 (ISBN 978-2-903708-25-2) Notennoù ha daveoù